open-index/open-wikipedia-markdown huggingface dataset:
Von Richthofen and Brown

***Von Richthofen and Brown*** (), također poznat i pod naslovom ***The Red Baron*** () je američki ratni film snimljen u režiji Rogera Cormana i premijerno prikazan 1971. godine. Radnja prikazuje zračni rat na Zapadnom frontu u Prvog svjetskom ratu, i to kroz paralelnu biografiju dvojice lovačkih pilota - znamenitognjemačkog asa Manfreda von Richthofena (čiji lik tumači John Phillip Law) i kanadskog pilota Roya Browna koji će se sa njim konačno sresti u kobnom zračnom dvoboju 1918. godine.

Corman je dugo vremena planirao snimiti film o von Richthofenu, ličnošću koju je smatrao posljednjim oličenjem viteških ideala u historiji ratovanja, pa je tome, uz poprilična odstupanja od historijskih činjenica, prilagodio scenario tako da von Richthofena i njegov "viteški" način ratovanja prikazuje kao anakronizam u doba industrijskog krvoprolića koje je predstavljao Prvi svjetski rat, odnosno suprotstavlja mnogo pragmatičnijem Brownu sa suprotne strane, tako i njegovom krvoločnom potčinjenom Hermannu Göringu (koga tumači Barry Primus) čiji postupci, poput mitraljiranja bespomoćnih bolničara na tlu, služe kao svojevrsno predskazanje budućih Luftwaffeovih zločina nad civilima u Drugom svjetskom ratu.

Corman je film snimao na lokacijama u Irskoj, koristeći replike autentičnih aviona izrađene za potrebe mnogo spektakularnijeg filma *[[The Blue Max]]* pet godina ranije. Kao platformu za snimanje je, pak, koristio helikopter Aérospatiale Alouette II kako bi dobio priliku snimati scene zračnih borbi u kojima je sudjelovalo čak 12 aviona istovremeno. Među pilotima okupljenima za potrebe snimanja se našao i Richard Bach,  poznat kao autor New Age bestselera *[[Galeb Jonathan Livingston]]*. 15. septembra 1970. je jedan od pilota, Charles Boddington, poginuo kada se njegov avion srušio, a samo dan kasnije je glumac Don Stroud neozlijeđen preživio pad aviona u kome je ozlijeđen vođa pilota Lynn Garrison.

Iako je Corman bio poznat po efikasnosti produkcije, i iako je *Von Richthofen and Brown* po svom budžetu bio daleko ispod svota koje su veliki hollywoodski studiji trošili za slične projekte, za njega se ispostavilo da predstavlja najskuplji i najambiciozniji film u Cormanovoj karijeri. Nakon premijere mu kritike uglavnom nisu bile pretjerano sklone. Corman je nakon njega, kasnije to obrazloživši emocionalnom iscrpljenošću, odlučio uzeti dugu pauzu od režiranja koja će potrajati sve do 1990. godine i filma *[[Frankenstein Unbound]]*.

## Uloge

* John Phillip Law ... Manfred von Richthofen
* Don Stroud ... Roy Brown
* Barry Primus ... Hermann Göring
* Corin Redgrave ... Lanoe Hawker
* Karen Huston ... Ilse
*Hurd Hatfield ... Anthony Fokker

* Stephen McHattie ... Werner Voss
* Brian Foley ... Lothar von Richthofen
* Robert La Tourneaux ... Ernst Udet
* Peter Masterson ... Oswald Boelcke
* David Weston ... Murphy
* Tom Adams ... Owen

## Izvori

### Reference

### Literatura

* Corman, Roger and Jim Jerome. *How I Made a Hundred Movies in Hollywood and Never Lost a Dime*. London: Muller, 1990. .

## Vanjske veze

* 
*
Anthony Fokker

**Anton Herman Žerar „Entoni“ Foker** (, 6. april 1890 — 23. decembar 1939) je bio holandski vazduhoplovni pionir i proizvođač aviona. Najpoznatiji je po lovačkim avionima koje je proizveo u Nemačkoj za vreme Prvog svetskog rata kao što su Ajndeker monoplani, Foker Dr.I triplan i Foker D.VII biplan. Posler sloma Nemačke, Foker je svoj posao preselio u Holandiju gde se njegova kompanija bavila proizvodnjom raznih vrsta uspešnih aviona kao što je „Fokerov trimotor“, uspešni putnički avion koji je korišten u međuratnom periodu. Umro je 1939. godine u Severnoj Americi. Kasniji autori sugerišu da je on lično bio jako harizmatičan, ali i kontroverzan i beskrupulozan kada je posao u pitanju.

## Vanjske veze

* "Tony Fokker Wizard Of Flight", ''Popular Science,'' May 1931
* "Tony Fokker And The World War", ''Popular Science,'' June 1931
* "Tony Fokker Captures America", ''Popular Science,'' July 1931
Dahil sa isang bulaklak

***Dahil sa Isang Bulaklak*** () je filipinski igrani film snimljen 1967. godine u režiji Luisa Nepomucena. Po žanru je melodrama, a protagonistica, koju tumači Charito Solis, je žena koju muž (koga tumači Ric Rodrigo) napusti zbog sumnje da je rodila kćer u preljubničkoj vezi sa njegovim bratom. *Dahil sa Isang Bulaklak* je postigao veliki uspjeh na Filipinima i osvojio nekoliko nagrada na azijskim filmskim festivalima.

## Uloge
* Charito Solis ... Margarita
* Ric Rodrigo ... Edilberto
* Paraluman ... Victoria
* Rod Navarro ... Tony
* Ben Perez ... Juan
* Liza Lorena ... Esperanza
* Grace Leonor ... Cora
* Henry Stevens ... Alvaro
* Matimtiman Cruz ... Monica
* Joseph de Cordova ... Padre
* Mary Walter ... Tonyjeva majka
* Pianing Vidal ... Arsobispo

## Vanjske veze
*
NCIS: Los Angeles (sezona 4)

Četvrta sezona američke televizijske serije ****** je premijerno emitovana od 25. septembra 2012. do 14. maja 2013. godine.

## Opis
Tokom četvrte sezone glavna postava se nije menjala. Ovo je prva sezona u kojoj se glavna postava nije promenila od prethodne sezone. 

## Uloge
### Glavne
*Chris O'Donnell kao Griša Kalen
*Daniela Ruah kao Kenzi Blaj
*Eric Christian Olsen kao Martin A. Diks
*Barrett Foa kao Erik Bil
*Renée Felice Smith kao Nel Džouns
*Linda Hunt kao Henrijeta Leng
*James Todd Smith kao Sem Hana

### Epizodne
*Peter Cambor kao dr. Nejt Gejc (Epizoda 12)
*Miguel Ferrer kao Oven Grendžer (Epizode 4, 8-9, 14, 16, 18-19, 21-22, 24)

## Epizode





## Vanjske veze
* 
*
Željeznička stanica Gyékényes

**Željeznički stanica Gyékényes** je željeznički kolodvor u Mađarskoj. Nalazi se u središtu Zákány.　

## Pruge
; MÁV
* Željeznička pruga 30 (Stolni Biograd – Gyékényes)　　　
* Željeznička pruga 41 (Dombóvár – Gyékényes)　　
* Željeznička pruga 60 (Gyékényes – Pečuh)　　　
; HŽ　
* Željeznička pruga M201 (Dugo Selo – Gyékényes)　　　

## Izvori

## Vanjske veze

* Željeznička stanica Gyékényes – Vasútállomások.hu

### Ostali projekti
En la selva no hay estrellas

***En la selva no hay estrellas*** () je argentinsko-peruanski igrani film snimljen 1967. godine u režiji Armanda Roblesa Godoya. Po žanru predstavlja dramu, a neimenovani protagonist (koga tumači Ignacio Quirós) je čovjek koji pokušava pronaći blago skriveno na teritoriji gdje žive Indijanci. Film, čiji je sadržaj imao snažnu socijalnu notu, dobio je nagradu na Moskovskom festivalu. 1970-ih je laboratorija gdje je držan izgorjela, te se dugo vremena smatralo da je izgubljen, sve dok u Moskvi nije bila pronađena jedna kopija.

## Uloge
* Jorge Aragón	...	El Cauchero
* Willie Griffiths
* César David Miró	...	El Niño
* Jorge Montoro	...	El Indio Santos
* Luisa Otero	...	Vieja
* Susana Pardahl	...	La mujer
* Ignacio Quirós	...	El Hombre
* Tania Rey		
* Eduardo Vargas
* Manuel Delorio   ...              El terrateniente
* Demetrio Túpac Yupanqui ...     El comunero

## Vanjske veze
* Información sobre ''En la selva no hay estrellas'' en el sitio del cine nacional
*
Flasteri za detoksikaciju

Flasteri za detoksikaciju su samoljepljivi flasteri za koje proizvođači tvrde da mogu drastično poboljšati zdravlje kada se stave na stopala za vrijeme spavanja. Neki od tih flastera mogu sadržavati sastojke kao što su "bambusov ocat", koji navodno izvlači toksine iz tijela. Kritičari su dokazali da proces nije naučno održiv.

Američka Uprava za hranu i lekove je 3. januara 2008. godine izdala hitno upozorenje vezano za nekoliko uvoznih farmaceutskih supstanci od kojih je nekoliko detoksifikacijskih flastera. 

Naučnim ispitivanjima detoksikacijskih flastera ustanovljeno je da ne izvlače teške metale iz organizma. Također je ustanovljeno da flasteri prilikom kontakta sa vlažnošću mjenjaju svoju boju u sivu i time ostavljaju dojam detoksikacije.

Japanska kompanija Kenrico tvrdi da njihovi flasteri imaju pozitivan učna na zdravlje korisnika, i da uklanjaju teške metale iz organizma. Nema dokaza da ovi proizvodi vrše detoksifikaciju organizma. Iako je koža jedan od najvećih organa za detoksifikaciju, nije objašnjen mehanizam kojim bi ovi flasteri vršili detoksikaciju organizma.

## Reference
Stari grad Klobuk

**Stari grad Klobuk** je tvrđava na području opštine Trebinje, Republika Srpska, Bosna i Hercegovina. Ime je dobio po metafori kape za utvrđenje na vrhu brda.

## Lokacija
Klobuk je srednjovekovni grad i tvrđava u staroj Zeti (Hercegovina), 17,5 km istočno od Trebinja, podignut na teško pristupačnom zemljištu, na kosom platou Mirotinskih greda, iznad sela Aranđelova i doline rječice Sušice - na jugu, i sela Klobuk uz put za Nikšić na sjeveru.

## Historija
Konstantin Porfirogenet u djelu *De administrando imperio* polovinom 10. vijeka navodi u oblasti Travunije grad *tòOrmóς.* Slaveni su ime pretvorili u **Vrm**, a kasnije se tako zvala i stara župa sa gradom Klobukom u oblasti Travunija, danas Korjenić. Služio je za kontrolu područja Dubrovnik–Trebinje–Nikšić. 

Kasnije se spominje u XI vijeku za vrijeme zetskog kneza Vojislava. Od XII vijeka trebinjska oblast je u posedu Nemanjića, a od 1377. godine u sastavu bosanske srednjovjekovne države. Oblasni gospodari su bili Sankovići do 1391, nakon čega su ga preuzeli Pavlovići koje tada predvodio Pavle Radenovića. Od 1441. nalazi se u posedu Stefana Vukčića Kosače koji ga je preoteo od Radoslava Pavlovića. Turci ga osvajaju 1477, deset godina poslije Trebinja. Crkvu koju su u gradu zatekli, Turci nisu srušili, već su je s vremenom pretvorili u džamiju, ali joj nikada nisu skinuli zvonik. To je bila jedina džamija – verovatno u čitavom Otomanskom carstvu – koja je vjernike pozivala na molitvu zvonjavom zvona. 

U Morejskom ratu 1684–1699, posle pada Novog i Risna u mletačke ruke, Klobuk je postao strateški važan kao najisturenija tačka Trebinjske Krajine prema Veneciji i Crnoj Gori. Mlečani su ga osvojili 1694, ali je Karlovačkim mirom 1699. vraćen Turcima. U XVIII v. gubi se ime župe Vrm, a za isto područje javlja se naziv Korjenići. Grad je popravljan i dodatno utvrđen 1713.

Poznata opsada Rusa i Crnogoraca trajala je od 7. do 16. jula 1807. Posle Grahovske bitke Klobuk su opsedali Crnogorci i zbog toga je u gradu, sve do austrougarske okupacije (1878), stalno boravila manja vojna posada. Austrijska vojska potpuno ga je uništila 1878. Do tada je kontinuirano postojao osam vijekova.

## Opis
Stari grad Klobuk je nacionalni spomenik BiH. 

## Literatura
* Hamdija Kreševljaković, Hamdija Kapidžić,  Naše starine II, Zavod za zaštitu spomenika kulture R BiH, Sarajevo, 1954, 9-21 -Stari hercegovački gradovi.

## Reference
Crveni baron (razvrstavanje)

**Crveni baron** je nadimak pod kojim je poznat njemački lovački pilot i as Manfred von Richthofen (1890 - 1918). Također može označavati:

## Filmovi
**[[Von Richthofen and Brown]]*, američki film iz 1971. godine, rež. Roger Corman, također poznat kao *The Red Baron*
*''The Red Baron'' (film, 2008), njemačko-američki film iz 2008. godine.

## Video-igre
*''Red Baron'' (video igra, 1980), arkadna video-igra
*''Red Baron'' (video igra, 1990), simulacija zračnih borbi
Željeznički kolodvor Savski Marof

**Željeznički kolodvor Savski Marof** je željeznički kolodvor u Hrvatskoj. Nalazi se u središtu Savski Marof. 

## Pruge
; Hrvatske željeznice (HŽ)　　　
* Željeznička pruga M101 (Savski Marof-Zagreb GK)　　　
* Željeznička pruga L102 (Savski Marof-Harmica)　　　
; Slovenske željeznice(SŽ)　　　
* Pruga Dobova—Ljubljana ((Savski Marof-)Pruga Dobova-Ljubljana)　　　

## Izvori

## Vanjske veze

* www.hznet.hr - Hrvatske željeznice (HŽ) 　　
* Željeznički kolodvor Savski Marof (Putovnica.net)
Konzervativna narodna stranka (Danska)

**Konzervativna narodna stranka** (, akr. **DKF**) je konzervativna politička stranka u Danskoj. Osnovana je 1916. i uglavnom se temelji na starijoj desničarskoj stranci Højre (). DKF je članica Evropske narodne stranke i Međunarodne demokratske unije. Stranka ima jednog zastupnika u Evropskom parlamentu, a od 2015. šest zastupnika u danskom parlamentu (Folketing). Od augusta 2014. dužnost predsjednika stranke obnaša Søren Pape Poulsen.

## Vanjske veze

* Službene stranice stranke
Nacionalna unija (Izrael)

**Nacionalna unija** (, *HaIhud HaLeumi*) je bila koalicija ekstremno desničarskih, ultranacionalističkih i neocionističkih političkih stranaka u Izraelu. U svojoj finalnoj formi sastojala se od četiri stranke – Moledeta, Hatikve, Erec Izrael Šelanua i Tkume, a ranije je još uključivala Ahi, Herut i Izrael Beiteinu. Lideri koalicije bili su Arje Eldad i Jakov Kac.

## Članovi [[Kneset]]a

## Vanjske veze
* Službene stranice stranke
Oriana Fallaci

**Oriana Fallaci** (Firenca, 29. 6. 1929. – Firenca, 15. 9. 2006), italijanska novinarka i spisateljica.

## Biografija
Oriana Fallaci se u Drugom svjetskom ratu pridružila antifašističkom pokretu otpora. Za vrijeme njemačke okupacije Firence njezin otac Edoardo bio je zatvoren i mučen. Za svoje djelovanje u ratu dobila je nagradu italijanskih oružanih snaga.

Novinarsku karijeru Fallaci je započela vrlo mlada, već u ratnim danima, radeći za list *L'Europeo*. Od 1967. je u Vijetnamu i objavljuje knjige o američko-vijetnamskom ratu. Zatim prati Indijsko-pakistanske ratove, kao i sukobe u Južnoj Americi i na Bliskom Istoku.

Tokom demonstracija u vrijeme Olimpijskih igara u Meksiku bila je 2. 9. 1968. teško ranjena, čak smatrana mrtvom i odnesena u mrtvačnicu, gdje je jedan svećenik primijetio da još diše.

Fallaci je u novinarstvu poznata po svojim razgovorima s poznatim ličnostima. Nguyễn Cao Kỳ, Jaser Arafat, Muhamed-Reza Pahlavi, Henry Kissinger, Walter Cronkite, Indira Gandhi, Golda Meir, Nguyễn Văn Thiệu, Zulfikar Ali Bhutto, Willy Brandt, ajatolah Ruholah Homeini, Idi Amin, Haile Selassie, Federico Fellini, Lech Walesa, arhiepiskop Makarios III, Sean Connery, Deng Xiaoping, Sammy Davis Jr., Wernher von Braun i Alexandros Panagoulis samo su neka od poznatih svjetskih ličnosti s kojima je razgovarala.

Dobila je počasni doktorat iz književnosti na Koledžu Columbia u Chicagu. Surađivala je s mnogim svjetskim listovima (*[[New York Times Magazine]]*, *[[Life]]*, *[[Le Nouvelle Observateur]]*, *[[The Washington Post]]*, *[[Look]]*, *[[Der Stern]]*), te s italijanskim listom *[[Corriere della Sera]]*, za koji je posljednjih godina pisala anti-islamske tekstove.

Njezine knjige prevedene su na mnoge jezike. Najpoznatija njega knjiga je "Pismo nerođenom djetetu" iz 1975. godine. Nakon terorističkog napada 11. 9. 2001. na tornjeve u New Yorku, gdje je posljednjih godina živjela, Fallaci se posvetila pisanju djela o arapskom svijetu i islamu koji obiluju islamofobijom i teorijama zavjere.

## Opus
**I sette peccati di Hollywood*, Longanesi (Milan), 1958
**Il sesso inutile, viaggio intorno alla donna*, Rizzoli, Milan, 1961 (Horizon Press, New York City, 1961)
**Penelope alla guerra*, Rizzoli, Milan, 1962
**Gli antipatici*, Rizzoli, Milan, 1963
**Se il Sole muore*, Rizzoli, Milan, 1966
**The Egotists: Sixteen Surprising Interviews* Regnery (Chicago), 1968
**Niente, e cosí sia*, Rizzoli, Milan, 1969
**Quel giorno sulla Luna* Rizzoli, Milan, 1970
**Lettera a un bambino mai nato*, Rizzoli, Milan, 1975
**Ittra lil Tarbija li Qatt Ma Twieldet / Lettera a un Bambino Mai Nato*, Faraxa Publishing, Malta, 2014
**Intervista con la storia*, Rizzoli, Milan, 1976
**Un uomo*, Rizzoli, Milan, 1979. 
**Insciallah*, Rizzoli, Milan, 1990
**La Rabbia e l'Orgoglio*, Rizzoli, December 2001. 
**La Forza della Ragione*, Rizzoli, April 2004. 
**Oriana Fallaci intervista Oriana Fallaci*, Milan: *Corriere della Sera*, 2004
**Oriana Fallaci intervista sé stessa – L'Apocalisse*, Rizzoli, 2004
**Un cappello pieno di ciliegie*, Rizzoli, 2008

## Vanjske veze

*  Oriana Fallaci
Rede Globo

**TV Globo** () brazilska je televizijska mreža osnovana 30. decembara 1957. Osnovana je i upravljana od strane biznismena Roberta Marinja sve do njegove smrti, 26. februara 2003. Televizija je deo kompanije Organizaciones Globo, koja se bavi medijima i komunikacijom. Sa 107 stanica, u svojim i drugim predstavništvima, predstavlja četvrtu najveću nacionalnu televizijsku mrežu na svetu iza CBS-a i ABC-a, čiji signal dostiže do 99,9 % opština u Brazilu.

Pored telenovela, po čemu je najpoznatiji u svetu, Globo proizvodi i distribuira i mini-serije, dramske serije, televizijske filmove, dokumentarne filmove, humorističke serije, rijaliti šou formate i program za decu i mlade. Sarađivao je sa Sociedade Independente de Comunicação, TV Astekom i Telemundom i snimio tri telenovele u Portugaliji, Meksiku i Americi.

## Reference

## Vanjske veze
* 
* 
* 
*
Fernanda Lima

**Fernanda Lima** (; Porto Alegre, 25. jun 1977) brazilska je glumica, manekenka i voditeljka.

Karijeru manekenke počinje sa 14 godina u Japanu, pošto je tamo živela četiri meseca. Godine 1999. bila je voditeljka na brazilskom kanalu MTV, gde je radila do 2003. Fernanda je učestvovala u emisijama i reklamnim kampanjama za kompanije i brendove kao što su: TIM, A camisa do Brasil, Antarctica, Maria Valentina, Havaianas, Scala Lingerie, Brahma, Grendha, Versace, L'Oréal, Vogue, Ellus, Killer Loop i drugi.

Od 2002, glumi u filmovima i TV serijama poput *Desejos de Mulher* iz 2003.

Godine 2013. je bila voditeljka ceremonije žreba za Mondijal 2014. u Brazilu. Privukla je veliku pažnju zbog atraktivnog izgleda, a tokom žreba na društvenoj mreži Tviter je na račun njenog izgleda stizalo po 10 tvitova u sekundi. Dana 13. januara 2014., zajedno sa proslavljenim holandskim fudbalerom Rudom Gulitom bila je voditeljka ceremonije dodele nagrade Zlatna lopta. Govori engleski jezik, udata je i ima dvoje dece.

## Filmografija
**TV-emisije**

**Telenovele**

**Filmovi**

## Izvori

## Vanjske veze

*  
* 
* 
*
Los adolescentes

***Los adolescentes*** () je meksički igrani film snimljen 1968. godine u režiji Abela Salazara. Radnja prikazuje ljubav dvoje mladih koja se uslijed nerazumijevanja odraslih našla pred nepremostivim preprekama.

## Uloge
* Luis Aragón ... Rafael
* Sandra Boyd
* Ismael Camacho
* Elizabeth Dupeyrón
* Carlos Fernandez ... Raúl
* Lucy Gallardo ... Lala
* Julissa ... María
* Claudia Martell
* Carmen Montejo ... Lucía
* Alfonso Munguía
* Carlos Navarro ... Mauricio
* Julián Pastor ... Ramón
* Carlos Piñar ... Juan
* Renata Seydel ... Kikis

## Reference

## Vanjske veze
* 
*Profil na abandomoviez.net
Diamonds Are Forever

**Diamonds Are Forever** (na engleskom:"Dijamanti su vječni") može označavati:

*''Diamonds Are Forever'' (roman), špijunski roman Iana Fleminga iz ciklusa o Jamesu Bondu, objavljen 1956. godine;
*''Diamonds Are Forever'' (film), njegova filmska ekranizacija iz 1971. godine
*''Diamonds Are Forever'' (pjesma), naslovna pjesma iz filma koju izvodi Shirley Bassey
Narodna stranka (Češka)

**Narodna stranka** () je bila radikalna desničarska i ultranacionalistička politička stranka u Češkoj koja je djelovala od 2002. do 2011. godine. Ideologiju stranke karakterizirali su nacionalizam, nacionalni konzervativizam, anticiganizam, islamofobija, evroskepticizam, antikomunizam i panslavizam. Posljednji lider Narodne stranke bila je Petra Edelmannová.

## Vanjske veze
* Službene stranice stranke
Memorijalni centar Menahem Begin

**Memorijalni centar Menahem Begin** () je službeni državni muzej osnovan u spomen na Menahema Begina, šestog premijera Izraela. Centar je smješten na grebenu Hinnom, preko puta Sionske gore i zidina starog grada Jeruzalema. Odluka o otvaranju centra donešena je 1998. godine od strane Kneseta, a službeno je otvoren 16. 6. 2004. uz prisustvo tadašnjeg premijera Ariela Šarona. Memorijalni centar dodjeljuje Beginovu nagradu i među njenim istaknutim dobitnicima su astronaut Ilan Ramon, norveški državnik Kåre Kristiansen i aktivist Avraham Elimelech Firer.

## Vanjske veze

*  Službene stranice Memorijalnog centra Menahem Begin
Aakhri Khat

***Aakhri Khat*** () je indijski igrani film snimljen na hindiju 1966. godine u režiji Chetana Ananda. Protagonist, koga tumači Rajesh Khanna) je mladi skulptor koji se za vrijeme godišnjeg odmora u jednom selu potajno oženi za seljanku (čiji lik tumači Indrani Mukherjee) te je napusti kako bi nastavio školovanje u Mumbaiju. Radnja prikazuje kako mu ona bez njegovog znanja rodi dijete, ali i umre prilikom pokušaja da mu se pridruži, a nakon čega njeno 15-mjesečno dijete luta gradom da bi ga otac, tek nakon što primi pismo preminule supruge, počeo tražiti. Usprkos melodramatskog zapleta i pridržavanja gotovo svih ostalih bollywoodskih konvencija, *Aakhri Khat* je u nekim detaljima odavao odraz modernističkih trendova tadašnje svjetske kinematografije. To se prije svega odnosilo na scene sa djetetom, koje je pušteno da hoda ulicama dok ga prati kamera "iz ruke" u cinema verite stilu. Usprkos tih eskperimenata, film je postigao veliki uspjeh, a prije svega Khanna, kome je to bio filmski debi, i koji će ubrzo nakon toga postati prva "superzvijezda" indijske kinematografije-

## Uloge
* Rajesh Khanna - Govind
* Indrani Mukherjee - Lajjo	
* Master Bunty	- Buntu
* Nana Palsikar		
* Manvendra Chitnis - Inspektor Naik
* Mohan Choti - Moti (sluga)
* Tun Tun		
* Maruti Rao		
* Naqi Jehan - Mlada bogatašica

## Izvori

## Vanjske veze
*
Apa (film)

***Apa*** () je mađarski crno-bijeli igrani film snimljen 1966. godine u režiji Istvana Szaboa. Po žanru je drama, a protagonist, čiji lik tumači András Bálint, je mladić kome je, dok je bio dijete, otac poginuo pred sam kraj Drugog svjetskog rata. Radnja prati njegovo odrastanje i kako zamišlja da mu je otac bio heroj pao u borbi protiv fašista, da bi se, kada konačno odraste, morao suočiti sa time da je istina možda bila bitno drukčija. *Apa*, koji je kroz priču o odrastanju pojedinca također prikazivao izgradnju komunističkog režima u poratnoj Mađarskoj, je nakon premijere izazvao veliku pažnju, a godine 1967. je na Moskovskom filmskom festivalu osvojio glavnu nagradu. Godine 2000. je u anketi mađarskih filmskih kritičara ušao u izbor 12 najboljih mađarskih filmova svih vremena.

## Uloge
* András Bálint ... Takó Bence
* Miklós Gábor ... Apa
* Dániel Erdély ... A gyerek Takó
* Kati Sólyom ... Anni
* Klári Tolnay ... Anya
* Zsuzsa Ráthonyi ... Anya fiatalon
* Ilona Petényi
* Rita Békés
* Judit Halász
* Anna Nagy
* Zsuzsa Balogh

## Reference

## Vanjske veze
*
Tätowierung

***Tätowierung*** () je zapadnonjemački igrani film snimljen 1967. godine u režiji Johannesa Schaafa kome je to bio režijski debi. Protagonist, koga tumači Christof Wackernagel je adolescent iz Zapadnog Berlina koga je u svoju skrb uzeo industrijalac (koga tumači Alexander May). Radnja prikazuje kako se mladić teško prilagođava novom životu te podliježe iskušenjima da se bavi kriminalom, a stvar dodatno komplicira to što mu se sviđa djevojka (čiji lik tumači Helga Anders), koju su također usvojili njegovi skrbnici.

## Uloge
* Helga Anders - Gaby
* Christof Wackernagel - Benno
* Rosemarie Fendel - Frau Lohmann
* Tilo von Berlepsch - Lohmann'ov brat
* Heinz Meier - Sigi
* Heinz Schubert - Voditelj draćbe
* Wolfgang Schnell - Simon
* Alexander May - Herr Lohmann
* Curt Ackermann - Glas Lohmannovog brata (glas) (van špice)

## Weblinks
*
*''Tätowierung'' bei Filmportal.de
*''Tätowierung''  bei Deutsches Filminstitut
Der var engang en krig

***Der var engang en krig*** () je danski crno-bijeli igrani film snimljen 1966. godine u režiji Pallea Kjærulff-Schmidta. Protagonist, koga tumači Ole Busck, je dječak koji odrasta u vrijeme njemačke okupacije u Drugom svjetskom ratu, a radnja prikazuje kako se zaljubljuje u daleko stariju prijateljicu svoje sestre.

## Uloge
* Ole Busck – Tim
* Kjeld Jacobsen – Tims far
* Astrid Villaume – Tims mor
* Katja Miehe-Renard – Kate, Tims søster
* Yvonne Ingdal – Lis, Kates veninde
* Karen Marie Løwert – Lis' mor
* Birgit Brüel 
* Jørgen Beck
* Elsa Kourani
* Henry Skjær
* Holger Perfort

## Vanjske veze
* 
* 
*
O Caso dos Irmãos Naves

***'''O Caso dos Irmãos Naves*** () je brazilski igrani film snimljen 1967. godine u režiji Luisa Sérgija Persona. Po žanru je drama, a temelji se na knjizi Joãoa Alamyja Filha, advokata čiji su klijenti bili braća Naves, branjenici u jednom od najzloglasnijih sudskih procesa u historiji Brazila. Radnja prikazuje kako su braća, koje tumače Raul Cortez i Juca de Oliveira, dvojica siromašnih trgovaca iz unutrašnjosti države Minas Gerais krajem 1930-ih nakon nestanka jednog od svojih partnera bili uhapšeni i od strane korumpirane i nesposobne policije izloženi strahovitom mučenju ne bi li priznali ubistvo za koga se kasnije ispostavilo da uopće nije počinjeno.

## Uloge
* Raul Cortez ... Joaquim Naves
* Juca de Oliveira ... Sebastião Naves
* Anselmo Duarte ... Zamjenik komesara
* John Herbert ... Dr. Alamy
* Sérgio Hingst ... Sudac
* Lélia Abramo ... Donana
* Júlia Miranda ... Joaquimova supruga
* Cacilda Lanuza ... Sebastiãova supruga
* Hiltrud Holz

## Reference

## Vanjske veze
*
Vivre pour vivre

***Vivre pour vivre*** () je francusko-italijanski igrani film snimljen 1967. godine u režiji Claude Leloucha. Protagonist, koga tumači Yves Montand, je televizijski repoter koji zbog posla često putuje u svijetu, uključujući tada ratovima pogođeni Kongo i Vijetnam, ali i to koristi kako bi često varao svoju suprugu (koju tumači Annie Girardot). Radnja prikazuje kako će ga na kraju odbaciti i supruga i ljubavnica (koju tumači Candice Bergen). *Vivre pour vivre*, koji se svojim stilom i temom oslanjao na Lelouchov prethodni uspjeh u filmu *[[Un homme et une femme|Jedan čovjek i jedna žena]]*, je osvojio Zlatni globus za najbolji strani film.

## Uloge
* Yves Montand ... Robert Colomb
* Candice Bergen ... Candice
* Annie Girardot ... Catherine Colomb
* Irène Tunc ... Mireille
* Anouk Ferjac ... Jacqueline
* Uta Taeger ... Lucie / sobarica
* Jean Collomb ... Le maître d'hôtel / konobar
* Michel Parbot ... Michel
* Jacques Portet ... Un ami de Candice / fotograf
* Louis Lyonnet ... Le chef des mercenaires

## Reference

## Vanjske veze
*
Jacqui Smith

**Jacqueline Jill "Jacqui" Smith** (Malvern, 3. 11. 1962. – ), britanska političarka iz Laburističke stranke, najpoznatija kao liderica tri ministarstva za vrijeme premijerskog mandata Tonyja Blaira odnosno kao ministrica unutrašnjih poslova za vrijeme mandata Gordona Browna. Potonju poziciju obnašala je kao prva žena u britanskoj historiji. Prije toga radila je kao parlamentarka za izbornu jedinicu Redditch. Smith se 1987. u Malvernu udala za Richarda Timneyja i zajedno imaju dvoje djece.

## Vanjske veze

*  
*  Jacqui Smith MP, TheyWorkForYou
*  Profile: Jacqui Smith, BBC News
*  Jacqui Smith, Open Directory Project
Spencer Perceval

**Spencer Perceval**,  (London, 1. studenog 1762. – London, 11. svibnja 1812.) je bio britanski političar koji je od 4. listopada 1809. godine do svoje smrti 11. svibnja 1812. bio premijer Ujedinjenog Kraljevstva. Spencer Perceval je ušao u historiju kao prvi i jedini britanski premijer ubijen u atentatu, ali i kao jedini britanski premijer koji je prethodno bio državni odvjetnik. 

Sin irskog plemića, Perceval se školovao u Harrow Schoolu i na Trinity Collegeu u Cambridgeu. Studirao je pravu pri Lincoln's Innu i radio kao *[[barrister]]* prije nego je 1796. godine postao član Kraljevog savjeta; u dobi od 33 godine ušao je u politiku kao parlamentarni zastupnik za Northampton. Sljedbenik Williama Pitta Mlađeg, Perceval se odbijao nazivati torijevcem, preferirajući naziv "prijatelj g. Pitta". Protivio se katoličkoj emancipaciji i reformi Parlamenta, dok je, s druge strane, podržavao rat protiv Napoleona i ukidanje trgovine robljem. Protivio se i lovu, kockanju i preljubu, nije pio kao većina parlamentarnih zastupnika, donirao je u dobrotvorne svrhe i uživao je provoditi vrijeme sa svojih dvanaestero djece. 

Unatoč kasnom ulasku u politiku, njegov je uspon bio brz; prvo je bio državni odvjetnik pa glavni državni odvjetnik u Addingtonovoj vladi, onda šef državne riznice i predsjednik Doma komuna u drugoj Portlandovoj vladi, a u listopadu 1809. godine je i sam postao premijer. Na čelu slabe vlade, Perceval se tokom svog mandata suočio s nizom kriznih situacija, među kojima su i istraga o Walcherenskoj ekspediciji, psihički problemi kralja Georgea III., ekonomska kriza i pobune ludita. Međutim, uspješno je nadvladao sve krize, izašao kao pobjednik u Poluotočkom ratu u sjeni opozicijskog defetizma i stekao naklonost regenta Georgea. U trenutku kada je konsolidirao svoju poziciju na čelu vlade, na proljeće 1812. godine, John Bellingham, trgovac bijesan na vladu, sačekao ga je u zgradi Doma komuna te ga propucao i ubio. Perceval je tako postao prvi britanski premijer ubijen u atentatu, ujedno i jedini, a Bellinghamov atentat postat će uzor svim kasnijim, modernim atentatima. Pokopan je nekoliko dana kasnije u Londonu. 

Iako je Perceval bio sedmi sin i iako je imao još četvoro starije braće koji su doživjeli odraslu dob, nasljedna titula earla od Egmonta je početkom XX. vijeka prešla u ruke jednog od njegovih praunuka te je bila u rukama njegovih potomaka sve do njezina gašenja 2011. godine.
Herman Raucher

**Herman Raucher** (Brooklyn, 13. april 1928 - ) je američki književnik, najpoznatiji kao autor scenarija za popularni hollywoodski film *[[Summer of '42]]*. Film, koji je velikim dijelom bio autobiografskog karaktera je kasnije obradio kroz vlastitu novelizaciju koja je postala bestseler.

## Djela

### Autobiografska djela
**[[Summer of '42]]* (roman i scenario)
**[[Class of '44]]* (scenario)
**[[There Should Have Been Castles]]* (roman)

### Neautobiografska djela
**[[Studio One (TV serija)|Studio One]]* (TV serija)
**[[Goodyear Television Playhouse]]* (TV serija)
**[[The Alcoa Hour]]* (TV serija, epizode "Finkle's Comet" i "The Magic Horn")
*''Sweet November'' (film, 1968) (scenario)
**[[Follow that Dream]]* (adaptacija drame "Pioneer, Go Home!"; nenaveden na špici)
**[[Can Heironymus Merkin Ever Forget Mercy Humppe and Find True Happiness?]]* (scenario)
*''Watermelon Man'' (roman i scenario)
* *Harold* (drama)
**[[A Glimpse of Tiger]]* (roman)
**[[Remember When (film)|Remember When]]* (scenario)
**[[Ode to Billy Joe (film)|Ode to Billy Joe]]* (roman i scenario)
**[[The Other Side of Midnight (film)|The Other Side of Midnight]]* (scenario)
**[[The Great Santini]]* (scenario prema romanu Pata Conroya, ko-autor: Lewis John Carlino; nenaveden na špici)
**[[Maynard's House]]* (roman)
* *Ginger* (drama)
**Kitty Hawk: The Musical* (drama)

## Vanjske veze
*
Irezumi

**Tetovaža** (jap. , *Irezumi*) je japanski igrani film snimljen u režiji Yasuzoa Masamure i premijerno prikazan početkom 1966. godine. Predstavlja adaptaciju motiva proze Jun'ichira Tanizakija. Po žanru je drama, a radnja je smještena pred kraj Edo perioda. Protagonistica, čiji lik tumači Ayako Wakao, je slobodoumna djevojka koja bježi iz kuće, ali na ulici bude prisiljena na prostituciju, te potom sebi simbolički na leđima izradi veliku tetovažu u obliku pauka; nakon toga postaje gejša, ali i koristi priliku da se okrutno osveti svima koji su je povrijedili. *Irezumi* se isticao korištenjem erotskih motiva, iako daleko implicitnije nego što će to za nekoliko godina kasnije postati standard u japanskoj i svjetsoj kinematografiji.

## Reference

## Vanjske veze
* 
*
The Anderson Tapes

***The Anderson Tapes*** (), u Jugoslaviji prikazan pod naslovom ***Klan Dukea Andersona***, je američki kriminalistički film snimljen 1971. godine u režiji Sidneya Lumeta. Predstavlja adaptaciju istoimenog romana Lawrencea Sandersa. Protagonist, koga tumači Sean Connery, je profesionalni provalnik koji nakon odležane desetogodišnje kazne izlazi iz zatvora te počinje planirati razbojnički prepad na stambenu zgradu u elitnoj njujorškoj četvrti Upper East Side, u kome bi zajedno sa timom prerušenim u dostavljače munjevito opljačkao bogate stanare. Radnja prikazuje kako u tome prima pomoć mafije, te kako usprkos toga što sve stadije planiranja, sticajem okolnosti, prisluškuju privatni detektivi, policija i FBI, pljačka bude provedena gotovo savršeno sve do trenutka kada jedan od stanara sticajem okolnosti o svemu uspije obavijestiti vlasti.

Connery je u filmu nastupio velikim dijelom zbog toga što je smatrao da bi mu uloga kriminalca pomogla da se riješi imidža stvorenog preko njemu tada prilično mrske uloge Jamesa Bonda, a i zbog toga što je izuzetno cijenio Lumeta, sa kojim je bio surađivao na filmu *[[The Hill (film)|The Hill]]*, i s kojim će kasnije surađivati na još nekoliko filmova. Film je također predstavljao prvi značajniji nastup u karijeri Christophera Walkena koji će za nekoliko godina postati jedan od najuglednijih hollywoodskih glumaca. Kritičarima je, pak, kasnije posebnu pažnju izazvao motiv prisluškivanja odnosno nestanka privatnosti u suvremenom društvu, a zbog čega ga se dovodilo u vezu sa filmovima političke paranoje karakterističnih za kasnije godine; sam je film, međutim, premijeru imao gotovo godinu dana prije izbijanja afere Watergate koja je tu temu učinila aktualnom i popularnom među hollywoodskim filmašima.

## Uloge

* Sean Connery ... John "Duke" Anderson
* Dyan Cannon ... Ingrid Everleigh
* Martin Balsam ... Tommy Haskins
* Ralph Meeker ... Kapetan Delaney
* Alan King ... Pat Angelo
* Christopher Walken ... Mali
* Val Avery ... "Socks" Parelli
* Dick Anthony Williams ... Spencer
* Garrett Morris ... Everson, policijski narednik
* Stan Gottlieb ... William "Pop" Myer

* Paul Benjamin ... Jimmy
* Anthony Holland ... psiholog
* Richard B. Shull ... Werner
* Conrad Bain ... Dr. Rubicoff
* Margaret Hamilton ... Miss Kaler 
* Judith Lowry ... Mrs. Hathaway
* Max Showalter ... Bingham
* Janet Ward ... Mrs. Bingham
* Scott Jacoby ... Jerry Bingham, mladi paraplegični radio-amater

## Reference

## Vanjske veze
* 
* 
* 
* ''The Anderson Tapes'' na Allmovie
* 
*
Summer of '42

***Summer of '42*** () je američki igrani film snimljen 1971. godine u režiji Roberta Mulligana i po scenariju Hermana Rauchera, temeljenog na njegovim vlastitim životnim iskustvima. Radnja se događa 1942. godine na otoku Natucket gdje 15-godišnji Herman Raucher (čiji lik tumači Gary Grimes) zajedno sa nekoliko prijatelja provodi odmor i postaje opsjednut lijepom i tajanstvenom ženom (čiji lik tumači Jennifer O'Neill) čiji se muž otišao boriti u Drugom svjetskom ratu.

Raucher je scenario bio napisao još dvadeset godina ranije, ali je ekranizaciju uspio ishoditi tek kada je studio Warner Bros. uspio uvjeriti da se film može snimiti sa relativno niskim budžetom; studio je, pak, bio ispočetka skeptičan u komercijalne izglede filma te je, nastojeći maksimalno smanjiti troškove, Raucheru odbio isplatiti fiksni honorar i umjesto toga mu je ponudio postotak od zarade. Za režisera je angažiran Mulligan, koji je Rauchera bio impresionirao svojim radom na *[[To Kill a Mockingbird (film)|Ubiti pticu rugalicu]]*; on je ispočetka inzistirao da se za glavnu žensku ulogu radi veće uvjerljivosti angažira glumica koja mora biti starija od 30 godina, ali je na kraju pristao da se ona povjeri 22-godišnjoj manekenki O'Neill.

Nakon premijere ga je prigrlila te je postao šesti najgledaniji film u američkim kino-dvoranama, a s obzirom na uloženi novac i jedan od komercijalno najisplatijivih filmova u historiji Hollywooda. Osim uspjeha kod publike, imao ga je i kod dijela kritike, a bio je nominiran i za nagradu. Soundtrack Michela Legranda je osvojio Oscar za najbolju muziku, a glavna tema je postala veliki pop hit. Raucher je scenario proširio i u memoarsku knjigu koja je postala veliki bestseler. Godine 2002. je izjavio da je zahvaljujući dogovorenom postotku od zarade filma "pokrio sve račune u kasnijem životu". Dvije godine kasnije je snimljen nastavak pod naslovom *[[Class of '44]]* koji opisuje Raucherove doživljaje na koledžu u posljednjoj godini rata, ali je on doživio neuspjeh. Raucher se tokom kasnijih decenija snažno opirao zahtjevima Warnera da se snimi remake, ali je 2001. pristao da se film u New Yorku adaptira kao off Broadway mjuzikl.

Jedan od velikih poklonika filma bio je Stanley Kubrick, koji mu je 1980. godine odao počast sa scenom u svom znamenitom filmu *[[Shining (film)|Shining]]* gdje ga protagonisti gledaju na televizji.

## Uloge

* Jennifer O'Neill ... Dorothy
* Gary Grimes ... Hermie
* Jerry Houser ... Oscy
* Oliver Conant ... Benjie
* Katherine Allentuck ... Aggie
* Christopher Norris ... Miriam
* Lou Frizzell ... Apotekar
* Robert Mulligan (*glas nenaveden na špoci*) ... Narator/Stariji Herman Raucher
* Walter Scott (*nenaveden na špici*) ... Dorothyn muž
* Maureen Stapleton (*glas nenaveden na špici*) ... Hermiejeva majka

## Povezano
**[[Malèna]]*

## Reference

## Vanjske veze
* www.hermanraucher.com
* 
* 
* ''Summer of '42''  by Andy Williamson – The Wordslinger dated April 14, 2008
Portret Chieko

je japanski igrani film snimljen 1967. godine u režiji Noborua Nakamure. Po žanru je drama, a temelji se na pjesmama japanskog slikara i pjesnika Kotaroa Takamure koga u samom filmu tumači Tetsurō Tanba. U njemu se opisuje njegov život i nekonvencionalni odnos sa njegovom suprugom, također umjetnicom Chieko Takamura (čiji lik u filmu tumači Shima Iwashita).

## Uloge
* Shima Iwashita ... Chieko Takamura
* Tetsurō Tanba ... Kotaro Takamura
* Jin Nakayama ... Toshu Takamura
* Yōko Minamida ... Kazuko
* Eiji Okada ... Tsubaki
* Mikijiro Hira ... Ishii
* Kaori Shima
* Takamaru Sasaki ... Koun Takamura
* Tetsuo Ishidate ... Taro
* Kinuko Obata ... Osato
* Yoshi Katō ... Sokichi Naganuma
* pjesme čita Hiroshi Akutagawa

## Reference

## Vanjske veze
*
El amor brujo (razvrstavanje)

***[[El amor brujo]]*** () je balet španskog kompozitora Manuela de Falle premijerno prikazan 1914. godine. Pod istim imenom postoje i njegove dvije ekranizacije:

*''El amor brujo'' (film, 1967), rež. Francisco Rovira Beleta
*''El amor brujo'' (film, 1986), rež. Carlos Saura
El amor brujo (film, 1967)

***El amor brujo*** () je španski igrani film snimljen 1967. godine u režiji Francisca Rovire Belete. Predstavlja adaptaciju istoimenog baleta Manuela de Falle. Radnja prikazuje kako se dva muškarca bore za život seljanke. Antonio Gades, znameniti flamenko plesač koji nastupa u filmu, nepune dvije decenije kasnije je nastupio u novoj verziji koju je režirao Carlos Saura.

## Cast
* Antonio Gades ... Antonio
* La Polaca ... Candelas
* Rafael de Córdoba ... Diego Sánchez
* Morucha ... Lucía
* Nuria Torray ... Soledad
* José Manuel Martín ... Lorenzo
* Fernando Sánchez Polack ... Padre de Candelas

## Reference

## Vanjske veze
*
NCIS: Los Angeles (sezona 5)

Peta sezona američke televizijske serije ****** je premijerno emitovana od 24. septembra 2013. do 13. maja 2014. godine.

## Opis
Miguel Ferrer se pridružio glavnoj postavi na početku sezone.

## Uloge
### Glavne
*Chris O'Donnell kao Griša Kalen
*Daniela Ruah kao Kenzi Blaj
*Eric Christian Olsen kao Martin A. Diks
*Barrett Foa kao Erik Bil
*Renée Felice Smith kao Nel Džouns 
*Miguel Ferrer kao Oven Grendžer 
*Linda Hunt kao Henrijeta Leng
*James Todd Smith kao Sem Hana

### Epizodne
*Peter Cambor kao dr. Nejt Gejc (Epizode 2, 15)

## Epizode





## Vanjske veze

* 
*
España otra vez

***España otra vez*** () je španski igrani film snimljen 1969. godine u režiji Jaimea Camina. Protagonist, koga tumači Mark Stevens je sredovječni američki ljekar koji odlazi na konferenciju u Barcelonu, a koja je sticajem okolnosti isto mjesto gdje je prije trideset godina za vrijeme građanskog rata kao mladić u redovima Internacionalnih brigada borio na strani poražene Republike. Radnja prikazuje njegovo nastojanje da se ponovno sretne sa starim prijateljima i poznanicima, ali i kćeri svoje nekadašnje djevojke (čiji lik tumači Manuela Vargas).

Film je nastao po zamisli tajkuna Manuela Fernadenza Palaciosa, koji je njime nastojao od Vargas, poznate plesačice sa kojom je tada bio u ljubavnoj vezi, stvoriti novu međunarodnu filmsku zvijezdu. Film je, međutim, daleko više pažnje izazvao zbog svojih političkih konotacija, odnosno kao jedan od prvih i rijetkih filmova snimljenih pod Francovim režimom koji je građanski rat nastojao pokazati iz perspektive poražene strane. Jedan od scenarista je bio Alvah Bessie, bivši američki komunist koji se za vrijeme rata borio u brigadi Abraham Lincoln te je film velikim dijelom bio i autobiografske prirode. Iako je imao problema sa frankističkom cenzurom na kraju je ipak javno prikazan, poslan na Kanski festival, a na kraju je bio i službeni španski kandidat za Oscar za najbolji strani film. Kritičari mu, međutim, nisu bili previše skloni, a ubrzo nakon toga se Palacios vratio suprugi i ostavio Vargas, okončavši svoju producentsku karijeru.

## Uloge
* Manuela Vargas - María
* Mark Stevens - Dr. David Foster
* Marianne Koch - Kathy Foster
* Enrique Giménez 'El Cojo' - Maestro Miguel (kao Enrique 'el cojo')
* Luis Serret - Manuel Oliver
* Luis Ciges - Padre Jacinto 
* Joaquín Pujol - Hijo de Manuel
* Alberto Berco - Dr. Gavotty
* Alberto Puig - Dr. Tomás 
* Flor de Bethania Abreu - Teresa 
* Manuel Muñiz - Hombre Extraño

## Vanjske veze
*
El amor brujo

**Ljubav čarobnica** () je muzičko delo koje je komponovao španski kompozitor Manuel de Falja najpre za kamerni orkestar, zatim kao simfonijsku svitu, i na kraju kao balet.

Delo je izrazito andaluzijsko po karakteru, i u muzičkom i u književnom smislu. Libreto je napisao Gregorio Martinez Sijera na andaluzijskom dijalektu španskog jezika. Muzika sadrži deonice izuzetne lepote i originalnosti kao što su *Ritualna igra vatre* (), *Pesma o varljivoj svetlosti* () i *Igra strave* ().

## Verzije i istorijat izvođenja

Ljubav čarobnica je najpre napisana kao gitanería (cigansko delo) 1914.-15 godine za Pastoru Imperio, čuvenu cigansku flamenko igračicu, i kamerni orkestar. Neuspešno je izvedena u Teatru Lara u Madridu 1915. godine.

Sledeće godine, Falja je delo preradio za simfonijski orkestar, sa tri kratke pesme za mecosopran. Ovu verziju je 28. marta 1916. izveo Madridski simfonijski orkestar pod dirigentskom palicom Enrikea Fernadeza Arbosa.

Falja je 1925. godine načinio konačnu verziju – balet-pantomimu u jednom činu, sa kratkim pesmama za mecosopran. Premijerno je izvedena u SAD 17. marta 1927. godine, u filadelfijskoj Metropoliten operi. Filadelfijskom operskom kompanijom dirigovao je Aleksander Smolens. Mecosopran je bila Ketrin Nol.

## Radnja

*Ljubav čarobnica* je priča o mladoj andaluzijskoj Ciganki po imenu Kandela. Kandela se zaljubljuje u muškarca po imenu Karmelo, nakon što je njen neverni muž, za kojeg je bila primorana da se uda, umro. Duh pokojnog muža se vraća i proganja Kandelu i Karmela. Kako bi ih oslobodili duha, svi Cigani u ponoć prave veliki krug oko logorske vatre. U tom krugu Kandela izvodi Ritualnu igru vatre. Duh se pojavljuje i ona igra s njim. Dok se okreću sve brže i brže, čarolija vatrenog plesa odvlači duh u vatru i on zauvek nestaje.

## Stavovi
* Introducción y escena ('Uvod i scena')
* En la cueva ('U pećini')
* Canción del amor dolido ('Pesma o bolnoj ljubavi')
* El aparecido (El espectro) ('Duh')
* Danza del terror ('Igra strave')
* El círculo mágico ('Čarobni krug')
* A media noche: los sortilegios ('U ponoć: vračanje')
* Danza ritual del fuego ('Ritualna igra vatre')
* Escena ('Scena')
* Canción del fuego fatuo ('Pesma o varljivoj svetlosti')
* Pantomima ('Pantomima)
* Danza del juego de amor ('Pesma o ljubavnoj igri')
* Final - las campanas del amanecer ('Finale - zvona u svitanje')

## Filmske ekranizacije
*''El amor brujo'' (film, 1967), rež. Francisco Rovira Beleta
*''El amor brujo'' (film, 1986), rež. Carlos Saura

## Literatura
* Kennedy, Michael (2006), *The Oxford Dictionary of Music*, 985 pages, 

## Vanjske veze
* An essay on El amor brujo by Peter Gutmann. Pristupljeno 25. 12. 2009.
* El amor brujo  from the Martha Argerich Project
* YouTube: Ritual Fire Dance from ''El amor brujo''. Pristupljeno 25. 12. 2009.
* [Libretto on Spanish Wikisource. Pristupljeno 25. 12. 2009.](http://es.wikisource.org/wiki/El_amor_brujo_(libreto))
* Notes on El Amor Brujo by Sato Moughalian, Artistic Director, Perspectives Ensemble
Takamura Kōtarō

**Takamura Kōtarō** (高村 光太郎 Tokyo, 13. ožujka 1883. - Tokyo, 2. travnja 1956.) japanski pjesnik i kipar.

## Biografija

Studirao na tokyjskoj Akademiji umjetnosti i glazbe, potom u SAD-u, Engleskoj i Francuskoj te se vraća u Japan 1909. godine. Isprva je pisao pjesme u tradicionalnim oblicima (haiku, tanka), a poslije u slobodnom stihu. Osobiti uzori bili su mu Arthur Rimbaud i Charles Baudelaire. Od ranijih zbirki pjesama poznatija je *Putovanje* (Dōtei, 1914), a najznačajnijom se smatra zbirka *Chiekino nebo* (Chieko shō, 1941) posvećena umrloj supruzi. Intimističke pjesme u kojima opisuje početke pa razvoj njezine bolesti te, kao posljedicu, mijene njihove bračne ljubavi pisao je u razdoblju kada su takve teme bile rijetkost u japanskoj književnosti. Nakon 2. svjetskog rata povukao se u osamu. Nastojao je primijeniti načela zapadne estetike u japanskom kiparstvu i pjesništvu: u kiparstvu je osobito cijenio A. Rodina te se zauzimao za isticanje površine, volumena i pokreta. Pisao je i eseje o ulozi umjetnika: njegov utjecajni esej *Zeleno sunce* (Midoriiro no taiyo, 1910) smatra se prvim izrazom impresionističke poetike u Japanu.

## Izvori
As Amorosas

***As Amorosas***' () je brazilski crno-bijeli igrani film snimljen 1968. godine u režiji Waltera Huga Khourija. Protagonist, čiji lik tumači Paulo José, je mladi student iz situirane buržujske porodice koji se osjeća otuđenim od društva, a radnja prati odnos sa njegovom sestrom i dvije djevojke.

## Izvori
* Paulo José ... Marcelo
* Jacqueline Myrna ... Marta
* Lilian Lemmertz ... Lena
* Anecy Rocha ... Ana
* Stênio Garcia
* Newton Prado
* Inês Knaut
* Ana Maria Scavazza
* Flávio Porto
* Abrahão Farc

## Izvori

## Vanjske veze
*
Vizantijska rapsodija

***Bizantska rapsodija*** (, translit.&nbsp;Vyzantini rapsodia), u međunarodnoj distribuciji poznat i pod naslovom ***Imperiale***, je grčki historijski film snimljen 1968. godine u režiji Georgea Skalenakisa. Radnja je smještena u doba Bizantskog Carstva i prikazuje kako ambiciozna plemkinja (čiji lik tumači Betty Arvaniti) ostavlja svog ljubavnika kako bi se udala za cara (čiji lik tumači Kostas Karras), ali mu se vrati nakon što od astrologa čuje da će uskoro propasti svijet.

## Uloge
* Kostas Karras ... Car
* Betty Arvaniti ... Zoi
* Thodoros Roubanis (kao Theodoros Roubanis)
* Yanis Alexandridis
* Giorgos Oikonomou
* Venia Palliri
* Christos Parlas
* Yannis Totsikas
* Nikos Tsachiridis
* Giorgos Zaifidis
* Hristoforos Zikas
* Christos Zorbas

## Vanjske veze
* 
* ΒΥΖΑΝΤΙΝΗ ΡΑΨΩΔΙΑ
Fakultet političkih nauka Univerziteta u Sarajevu

**Fakultet političkih nauka Univerziteta u Sarajevu** je jedan od 24. članice Univerziteta u Sarajevu. Zvanično je formiran 1961. nastavljajući tradiciju dotadašnje Visoke škole političkih nauka u Sarajevu.

Nastavni proces na Fakultetu se odvija preko pet studijskih odsjeka, i to:

* *Politologija*
* *Sociologija*
* *Žurnalistika*
* *Sigurnosne i mirovne studije*
* *Socijalni rad* 

## Reference
 

## Vanjske veze
* Fakultet političkih nauka - zvanična stranica
Junaci Pavlove ulice

**Dječaci Pavlove ulice** ili ***Junaci Pavlove ulice*** je dečji roman Ferenca Molnara, koji je proslavio ovog autora. Prvi put je objavljena 1906. godine na mađarskom jeziku. Godine 1968. po ovoj knjizi snimljen je i istoimeni film.

## Radnja

Roman govori o rivalstvu dveju družina i njihovoj borbi za životni prostor. Jedna je družina Dečaka Pavlove ulice u čiji sastav ulazi i git-udruženja, a druga je Družina crvenih košulja. Git-udruženje je nastalo tako što su njegovi članovi skupljali materijal git sa prozora, nakon čega su morali lopticu gita držati u svom džepu i svakodnevno ga žvakati.

Njihov vođa je bio Vajs, da bi ga kasnije zamenio Kolnai. Članovi su bili sledeći: Vajs, Kolnai, Čele, Čonakoš, Gereb, Barabaš, Nemeček, Rihter i Lesik. Predsednik Dečaka Pavlove ulice je bio Boka. Družina crvenih košulja se sastojala od sledećih članova: Feri Ač, njihov vođa, dva Pastora i drugi. Nemeček je bio taj koji je spasao družinu od crvenih košulja tako što je oborio Feri Ača u pokušaju da oslobodi svoju družinu. Gereb je izdao družinu.

Radnja se dešava u Budimpešti, krajem 19. veka.

Roman se završava tragično, tj. Nemeček se posle svih žrtvi za družinu (tri puta je upao u vodu) razbolio i umro.

## Povezano
* Ferenc Molnar

## Reference